《守倅自开元观食起欲往紫极宫道过余之家园乃屈同游太守自以为能知地形余故议卜居之处也以诗谢焉》
宋代·孔平仲

东已窥丹井，西将造嘿轩。半途留使骑，枉道至家园。

败叶深埋砌，清阴密拥门。生涯为废宅，景物似荒村。

经始惭谋拙，临轩肯屈尊。竹间烦伫立，高谊见公存。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。